જ્યારે માલ કે સેવા પ્રાપ્ત કરવા બદલ કોઈ વ્યક્તિએ ઈનપુટ ટેક્સ ક્રેડિટ માંગી હોય પરંતુ આ માલ કે સેવા પ્રાપ્ત કરવા બદલ સપ્લાયરને માલ કે સેવાની કિંમત અને તેના પરના વેરા સહિતનું બિલનું પૂરું કે આંશિક ચુકવણું બિલની તારીખથી ૧૮૦ દિવસમાં કરેલ ન હોય તો જેટલું ચુકવણું ન કરેલ હોય તેને લગતી માગેલ ઈનપુટ ટેક્સ ક્રેડિટ કાયદાની કલમ ૧૬ (૨) ના બીજા પરંતુક હેઠળ તેની વેરાકીય જવાબદારીમાં ઉમેરવામાં આવશે અને નિયમ ૩૭ (૩) ની જોગવાઈ મુજબ જ્યારે આવી ઈનપુટ ટેક્સ ક્રેડિટ માગેલ હોય અને જ્યારે આવી વેરાકીય જવાબદારી સ્વીકારવામાં આવે તે સમયગાળા માટે વાર્ષિક ૧૮ ટકા લેખે વ્યાજ ભરવા માલ કે સેવા પ્રાપ્ત કરનાર જવાબદાર રહેશે.